/* KOM/2010/0798 v konečnom znení - NLE 2010/0330 */ Zmenený a doplnený návrh NARIADENIE RADY, ktorým sa od 1. júla 2010 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie





[pic] | EURÓPSKA KOMISIA | Brusel, 13.12.2010 KOM(2010) 798 v konečnom znení 2010/0330 (NLE) Zmenený a doplnený návrh NARIADENIE RADY, ktorým sa od 1. júla 2010 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie konečné rozhodnutie SEK(2010) 1607 DÔVODOVÁ SPRÁVA 1. KONTEXT NÁVRHU Dôvody a ciele návrhu Na základe návrhu Komisie musí Rada každoročne rozhodnúť o úprave sadzby príspevku do systému dôchodkového zabezpečenia s účinnosťou od 1. júla. | Všeobecný kontext V súlade s článkom 83a ods. 4 služobného poriadku Komisia každý rok predkladá Rade aktualizovanú verziu päťročného poistno-matematického hodnotenia v súlade s prílohou XII k služobnému poriadku. V súlade s článkom 13 prílohy XII k služobnému poriadku predložil Eurostat správu týkajúcu sa tohto hodnotenia, ktorým sa určuje sadzba príspevku, ktorá je nevyhnutná na udržanie rovnováhy v systéme dôchodkového zabezpečenia. NA účely dosiahnutia súladu s rozsudkom Súdneho dvora Európskej únie z 24. novembra 2010 (vec C-40/10) Rada prijala návrh Komisie o úprave odmien a dôchodkov za rok 2009 [KOM (2009) 629]. Vo výpočte sadzby príspevku, ktorý uskutočnil Eurostat, sa zohľadňuje hodnota ročnej úpravy odmien a dôchodkov za rok 2009, a preto je nutné upraviť skôr vypočítanú sadzbu príspevku do systému dôchodkového zabezpečenia. Eurostat vypracoval dodatok ku svojej správe z 1. septembra 2010 o výsledkoch aktualizácie, ktorá bola predložená v roku 2010 a ktorá sa týkala poistno-matematického hodnotenia z roka 2008. | Existujúce ustanovenia v oblasti návrhu Návrh sa predkladá každý rok s cieľom upraviť sadzbu príspevku do systému dôchodkového zabezpečenia. | Súlad s inými politikami a cieľmi Únie Neuplatňuje sa. | 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENIE VPLYVU Konzultácie so zainteresovanými stranami | 211 | Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s platnými postupmi. | 212 | Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. | Získavanie a využívanie odborných posudkov | 229 | Výpočet sadzby príspevku do dôchodkového systému schválil odborník na poistnú matematiku (externý konzultant). | 230 | Hodnotenie vplyvu Účelom návrhu je upraviť sadzbu príspevku do systému dôchodkového zabezpečenia úradníkov a ostatných zamestnancov Európskej únie s cieľom udržať poistno-matematickú rovnováhu systému. Iná alternatíva nie je na základe platných právnych predpisov uskutočniteľná. | 3. PRÁVNE PRVKY NÁVRHU Zhrnutie navrhovaného opatrenia V súlade s prílohou XII k služobného poriadku predložil Eurostat správu o poistno-matematickom hodnotení systému dôchodkového zabezpečenia a dodatok k tejto správe. Z tohto hodnotenia vyplýva, že sadzba príspevku potrebná na zabezpečenie poistno-matematickej rovnováhy systému dôchodkového zabezpečenia je 11,6% základného platu. Podľa článku 83a ods. 4, ak sa ukáže, že medzi sadzbou platného príspevku (11,3 %) a sadzbou potrebnou na zachovanie poistno-matematickej rovnováhy (11,6 %) je rozdiel aspoň 0,25 bodu, Rada zváži, či je potrebné sadzbu upraviť podľa postupov stanovených v prílohe XII. Podľa článku 2 ods. 1 prílohy XII nemôže byť úpravou stanovený príspevok, ktorý je viac ako o jeden percentuálny bod vyšší alebo nižší ako sadzba uplatňovaná v predchádzajúcom roku. Z tohto dôvodu navrhuje Komisia s účinnosťou od 1. júla 2010 úpravu sadzby príspevku na 11,6 %. | Právny základ Služobný poriadok úradníkov Európskej únie a najmä jeho článok 83a a jeho príloha XII. | Zásada subsidiarity Návrh sa týka oblasti, ktorá patrí do výlučnej právomoci Únie. Zásada subsidiarity sa teda neuplatňuje. | Zásada proporcionality Návrh je v súlade so zásadou proporcionality z týchto dôvodov: | v článku 83a služobného poriadku sa stanovuje nariadenie Rady. | návrh nemá finančné dôsledky na výdavky. Vplyv na príjmy vyplýva priamo z uplatňovania metódy úpravy stanovenej v služobnom poriadku. | Výber nástrojov | Navrhovaný nástroj: nariadenie. | Iné nástroje by boli neprimerané z týchto dôvodov: – v článku 83a služobného poriadku sa stanovuje nariadenie Rady. | 4. VPLYV NA ROZPOČET Podrobné údaje o vplyve úpravy príspevku do systému dôchodkového zabezpečenia na príjmy sú uvedené vo finančnom výkaze v prílohe. | 2010/0330 (NLE) Zmenený a doplnený návrh NARIADENIE RADY, ktorým sa od 1. júla 2010 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Služobný poriadok úradníkov Európskej únie a na podmienky zamestnávania ostatných zamestnancov Európskej únie stanovené v nariadení (EHS, Euratom, ESUO) č. 259/68, a najmä na jeho článok 83a a prílohu XII k nemu, so zreteľom na návrh Európskej komisie, keďže: 1. V súlade s článkom 13 prílohy XII k služobného poriadku predložil Eurostat správu o poistno-matematickom hodnotení systému dôchodkového zabezpečenia za rok 2010, ktorá aktualizuje parametre uvedené v tejto prílohe; Eurostat predložil aj dodatok k tejto správe. Z tohto hodnotenia vyplýva, že sadzba príspevku potrebná na zabezpečenie poistno-matematickej rovnováhy systému dôchodkového zabezpečenia je 11,6 % základného platu. 2. Je teda potrebné upraviť sadzbu príspevku potrebnú na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Európskej únie na 11,6 % základného platu, PRIJALA TOTO NARIADENIE: Článok 1 S účinnosťou od 1. júla 2010 je sadzba príspevku uvedená v článku 83 ods. 2 služobného poriadku stanovená na 11,6 %. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY 1. NÁZOV NÁVRHU: Zmenený a doplnený návrh nariadenia Rady, ktorým sa od 1. júla 2010 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie. 2. ROZPOČTOVÉ POLOŽKY: Kapitola a článok: 400 Výnosy zo zdaňovania platov, miezd a príspevkov členov inštitúcií, úradníkov, ostatných zamestnancov a osôb poberajúcich dôchodok Suma zahrnutá do rozpočtu na príslušný rok (Rozpočet 2010): 602,4 milióna EUR 410 - Príspevky pracovníkov na financovanie dôchodkového systému Suma zahrnutá do rozpočtu na príslušný rok (Rozpočet 2010): 430,5 milióna EUR 3. FINANČNÝ VPLYV ( Návrh nemá finančný vplyv ( Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) (v mil. EUR zaokrúhlené na 1 desatinné miesto) Rozpočtový riadok | Príjmy | Šesťmesačné obdobie začínajúce od 1. 7. 2010 | 2011 | Článok 400 | Vplyv na vlastné zdroje | -1,2 | -2,4 | Článok 410 | Vplyv na vlastné zdroje | 5,7 | 11,4 | Stav po akcii | 2011 | 2012 | 2013 | 2014 | 2015 | Článok 400 | -2,4 | -2,4 | -2,4 | -2,4 | -2,4 | Článok 410 | 11,4 | 11,4 | 11,4 | 11,4 | 11,4 | 4. ĎALŠIE POZNÁMKY Metóda výpočtu: Príspevok do dôchodkového systému = nový príspevok – plnenie za príslušný rokNový príspevok = plnenie x nová sadzba/platná sadzba Účinok zvýšenia dane = 21 % zníženie príspevku do dôchodkového systému.